पटना। बिहार प्रारंभिक शिक्षक संघ के एक प्रतिनिधिमंडल ने शनिवार को शिक्षामंत्री हरिनारायण सिंह से मुलाकात की। इस दौरान प्रतिनिधियों ने 390 प्राथमिक विद्यालयों के सरकारीकरण करने की मांग की। उन्होंने शिक्षकों के साथ अन्याय करने का आरोप लगाया। लंबे समय से सेवा देने वाले शिक्षकों को इसका लाभ नहीं दिया जा रहा है। शिक्षक संघ के अध्यक्ष नरेन्द्र कुमार ने उम्मीद जाहिर की है कि मुख्यमंत्री नीतीश कुमार और शिक्षामंत्री से शिक्षकों की समस्याओं को दूर करेंगे। शिक्षामंत्री ने शिक्षकों की मांगों को पूरा करने का आश्वासन दिया। हि.प्र. शंभू बने मिस्टर फ्रेशर व नजामी मिस फ्रेशरपटना। नए दोस्तों की आने की खुशी और पुराने से बिछड़ने का गम। हर पल को संजोने का क्षण। कुछ ऐसा ही माहौल शनिवार को साइंस कॉलेज के भूगर्भशास्त्र विभाग में आयोजित फेयरवेल पार्टी में देखने को मिला। समारोह में छात्र-छात्राओं ने जमकर धमाल मचाया। मौजा ही मौजा, कजरारे-कजरारे.., प्यार की कश्ती में.., आजा नचले मेरे यार..समेत कई गीतों पर छात्र-छात्राओं ने डांस की। फेयरवेल पार्टी में शंभू कुमार को मिस्टर फ्रेशर व नजामी को मिस फ्रेशर चुना गया। इस मौके पर विभागाध्यक्ष डा. सुधीर कुमार श्रीवास्तव, डा. परीमल खान, डा. आर के सिन्हा आदि मौजूद थे। हि.प्र.